Аднаўленьне (або рэгенэрацыя) раней разубураных гістарычных цэнтраў гарадоў – зьява ў сьвеце нярэдкая. Самы блізкі да беларусаў прыклад – аднаўленьне “Старэго Мяста” ў Варшаве пасьля вайны. Тады па ўсёй Польшчы на вуліцах і ва ўстановах стаялі скарбонкі, куды грамадзяне зьбіралі ахвяраваньні на аднаўленьне татальна зьнішчанага ў вайну Старога цэнтру Варшавы. Аднаўляліся старыя цэнтры і ў шэрагу нямецкіх гарадоў. У Нямеччыне гэты працэс працягваецца і ў нашы дні. Летась у Дрэздэне была ўрачыста адкрытая так званая Марыен кірхе – лютэранскі храм вышынёй 98 мэтраў, якога не існавала з часоў вайны. Яго адбудоўвалі на дзяржаўныя і грамадзкія грошы 12 гадоў. Адным з ініцыятараў збору грошай на аднаўленьне гэтага барочнага шэдэўру быў сын ангельскага лётчыка, які ў вайну бамбіў Дрэздэн.